Etter gode resultater i europacupen i begynnelsen av sesongen 2008/09, ble hun tatt ut til å delta i verdenscuprennet i slalåm i Zagreb 4. januar 2009. I samme renn deltok også Monas eldre søstre, Nina og Lene, og for første gang i verdenscuphistorien stilte tre søstre til start i ett og samme renn. I det aktuelle rennet endte Mona på 43.-plass i første omgang, og kvalifiserte seg dermed ikke til finaleomgangen. I verdenscuprennet i Levi i Finland 14. november 2009, tok Mona Løseth 14.-plass.